श्री देवी माऊली कला क्रिडा आनी सांस्कृतीक मंडळ मेणकुरें, दिवचल हांच्या 'सं. गुरूदक्षिणा', श्री गुरूकृपा संगीत सांस्कृतीक संस्था, म्हाड्डोळ हांच्या 'सं. सौभद्र' आनी सांताक्रुजाच्या निशद पणजी हांणी सादर केल्ल्या 'सं. संशयकल्लोळ' नाटकाक वळेरेन पयलें, दुसरें आनी तिसरें उमेद वाडोवपी इनाम फावो जालें.
वेशभुशेचें पयलें इनाम प्रेरणा देसाय, दुसरें दत्ताराम सोपटे हांकां मेळ्ळें. रंगभुशेचें पयलें इनाम जितेंद्र परब, दुसरें निळकंठ खलप हांकां मेळ्ळें. उत्कृश्ठ संवादिनी, ऑर्गन वादनाचें पयलें इनाम महेश गांवस, दुसरें प्रदीप शिलकार हांकां मेळ्ळें.
बायलांचे भुमिकेंतल्या गायना खातीर शर्मिश्ठा भुमिके खातीर सिद्धी पार्सेकार हांकां पयलें जाल्यार सं. सौभद्र नाटकांतल्या सुभद्रेचे भुमिके खातीर चिन्मयी कामत हांकां दुसरें इनाम मेळ्ळें.
सर्तीचें परिक्षण मंगला जांभळे, प्रचला आमोणकार आनी निवेदिता चंद्रोजी हांणी केलें. बेगिनूच कला मंदिरांत जावपी सुवाळ्यांत जैतिवंतांक इनामां भेटयतले अशें आयोजकांनी कळयलां.
